Sacramentarium Gellonense
Sacramentarium Gellonense est liber manu scriptus saeculo VIII exeunte confectus hodie in Bibliotheca Nationali Francica servatus sub siglo BNF Lat. 12048. Textum praebet collectanei liturgici Ecclesiae Christianae, ad Eucharistiam toto anno celebrandam exscripti, paulo antea compositi et nomine Sacramentarii Gelasiani saepe recogniti (olim enim falso papae Gelasio I attributi). Hic liber manu scriptus ad Guillelmum Gellonensem pertinens ab eo in abbatia a se condita iuxta Gellonam repositus est.